כדוריד חופים באולימפיאדת הנוער בואנוס איירס (2018)

טורנירי הכדוריד חופים באולימפיאדת הנוער בואנוס איירס (2018) התקיימו לראשונה כחלק מהמשחקים האולימפיים לנוער בין התאריכים ה-7 באוקטובר ל-13 באוקטובר 2018. הטורנירים החליפו את טורנירי הכדוריד שהתקיימו עד כה. משחקי הטורנירים התקיימו במועדון ההתעמלות וסיף של בואנוס איירס. התחרויות הורכבו מטורניר נערים וטורניר נערות, שבכל אחד מהם השתתפו עשר נבחרות. ההעפלה לטורניר היא קבוצתית והמכסה ניתנת לוועד האולימפי המקומי ולא לספורטאים עצמם. כל חברי הנבחרת המשתתפים בטורניר נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2002). הוועד האולימפי הבינלאומי והפדרציה הבינלאומית לכדוריד סיכמו שעשר נבחרות יעפילו לכל טורניר. 9 מכסות העפלה נקבעו בהתאם לדירוג הסופי באליפות העולם הראשונה בכדוריד חופים לנוער שהתקיימה בין ה-11 ל-16 ביולי 2017 במאוריציוס. המכסות נתנו לנבחרות שהגיעו לדירוג הגבוה ביותר בהתאם לחלוקה היבשתית הבאה: 3 מכסות לאירופה, 2 מכסות לאמריקה ואסיה ומכסה בודדת לאפריקה ואוקיאניה. מכסה בודדת, לאחד מהטורנירים, ניתנה למדינה המארחת, ארגנטינה. ארגנטינה בחרה בנבחרת הנערות למימוש מכסת האירוח שנתינה לה. לפיכך, המכסה בטורניר הבנים תוקצא מחדש לנבחרת הבאה בדירוג מיבשת אמריקה באליפות העולם בכדוריד חופים לנוער שטרם העפילה לטורניר. אם אין נבחרת העונה לקריטריון הזה, המכסה תוקצה מחדש לנבחרת המודרגת הבאה מיבשת אמריקה שטרם העפילה לטורניר בהתאם לדירוג הבוגרים של נבחרות כדוריד חופים כפי שמפורסם בהפדרציה הבינלאומית לכדוריד ב-20 ביולי 2017. אם לא תמצא נבחרת העונה לקריטריון הזה, המכסה תוקצה מחדש לנבחרת המודרגת הבאה שטרם העפילה לטורניר בהתאם לדירוג הבוגרים של נבחרות כדוריד חופים כפי שמפורסם בהפדרציה הבינלאומית לכדוריד ב-20 ביולי 2017. תהליך דומה יבוצע אם אחת מהנבחרות הזכאיות להשתתפות תבחר שלא להשתמש במכסה שהוקצאה עבורה. בהתאם לעקרונות חוקי העפלה של אולימפיאדת הנוער בואנוס איירס 2018, ההשתתפות בטורנירים של ספורט קבוצתי מוגבלת לנבחרת אחת מכל מגדר לכל מדינה עבור ענפי הספורט הקבוצתי (קטרגל, כדוריד חופים, הוקי שדה ורוגבי), למעט המדינה המארחת שיכולה להכניס נבחרת אחת לכל ספורט. הערות: הועד האולימפי של אוסטרליה הודיע כי הוא ישתמש במכסה של נבחרת הבנים עבור הוקי שדה ולכן המכסה עברה לנבחרת הבאה בדירוג - ניו זילנד. הועד האולימפי של ארגנטינה הודיע כי נבחרת הנערות היא הנבחרת אשר תזכה במכסת האירוח ולכן ההקצאה שנשמרה עבור ארגנטינה בטורניר הבנים תעבור לנבחרה הבאה הזכאית - אורוגוואי. כל הזמנים הם לפי הזמן המקומי (UTC-3) מדיה וקבצים בנושא כדוריד חופים באולימפיאדת הנוער בואנוס איירס בוויקישיתוף הוועד האולימפי הבינלאומי והפדרציה הבינלאומית לכדוריד (8 בספטמבר 2016). "Qualification System – Youth Olympic Games Buenos Aires 2018 - Beach Handball" (PDF) (באנגלית). אורכב מ-המקור (PDF) ב-2017-07-12. נבדק ב-23 ביולי 2017. {{cite web}}: (עזרה) הפדרציה הבינלאומית לכדוריד (16 ביולי 2017). "Spain take gold at the Men's U17 Beach Handball World Championship" (באנגלית). הפדרציה הבינלאומית לכדוריד. {{cite news}}: (עזרה) הפדרציה הבינלאומית לכדוריד (16 ביולי 2017). "Hungary raise the trophy at the IHF Women's U17 Beach Handball World Championship" (באנגלית). הפדרציה הבינלאומית לכדוריד. {{cite news}}: (עזרה) הפדרציה הבינלאומית לכדוריד. "U17 Beach Handball World Championships - Final Standings" (PDF) (באנגלית). הפדרציה הבינלאומית לכדוריד. "Men's and Women's Youth (U17) Beach Handball World Championships" (באנגלית). הפדרציה הבינלאומית לכדוריד.